《晚过银山》
宋代·李新

荒溪屈曲中郎篆，白鹭参差玉笋斑。
竿日已移三丈外，水云犹垛两山间。
石桥梅萼余香冷，茅店人家晚梦閒。
幸自归心过飞鸟，不须循指示刀环。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。